 Ọwọ ọlọpàá ti tẹ afurasí 7 lórí ìdigúnjalẹ Ọffà Guaranty Trust Bank Offa, Kwara state Agbennusọ fún ọlọpàá ni ìpinlẹ náà, Okasannmi Ajayi, sọ fún BBC wipe mẹsan ninú àwọn eeyáy mẹsan ninu mẹtàdínlogun to ku ọhun, ọlọpàá ni wọn, nigba ti mẹjọ jẹ alágbádá. Botilẹ jẹ wipe àwọn iwe ìròyìn kan sọ pe ọgbọn èèyán lo ku ninú ìkọlu náà, ọga ọlọpàá ọhun sọ wipe àwọn ti wọn ku wọn ku ju ọgbọ lọ O sọ wipe àwọn ti wọn farapa nibi ìkọlù náà wa ni àwọn ilé ìwosan ìlú Ọffà ati ti ilè ẹkọ gígá Ìlọrín. O si sọ wipe lẹyín afurasi mẹjẹ ti wọn mu, ọwọ olọpàá ti tẹ ọkọ méjé àti àwọn ẹrọ ìbanisọrọ ti àwọn ọlọṣà náà lo nibi ìkọlù ọhun. O sọ wipe gómináà ìpinlẹ náà Abdulfatah Ahmed, ti kedé ẹbún mílíọnù marú naira fún gbogbo ẹni to ba le ṣàlàyé bi wọn yóò ṣe mu àwọn adigujalè náà. Kin ní ńǹkan tó ṣẹlẹ ní Ọffà Ìlú Ọffà ní ìpínlẹ Kwara wárìrì lọjọbọ, tí kowéè ké láì ha, nítorí ìṣẹlẹ ìdigunjalè kan tó wáyé nílé ìfowópamọ márùn ún ọtọọtọ ní ìlú náà. Àwọn eeṣin kò kọ ikú adigunjalè náà, tí wọn tó ọgbọn níye ló ṣe ọṣẹ láwọn báńkì náà fún wákàtí méjì àti ààbọ gbáko, èyí tó sọ ọpọ èèyàn di opó àti ọmọ òrukàn. Kí aráyé baà leè mọ pé eré kọ làwọn wá ṣe, àgọ ọlọpàá tó wà ní Owódé làwọn alọkólóhunkígbe yìí ti kọkọ kí wọn kú ilé níbẹ, tí wọn sì rán àwọn ọlọpàá tó wà lẹnu iṣẹ, àwọn èèyàn tó ní ẹjọ ní tésàn náà àtàwọn èèyàn míì tó wà níbẹ sọrun ọsángangan. : Iléeṣé ọlọpàá ti ìpinlẹ Kwara ni iyé àwọn ti wọn ku nibi ìdigúnjalé àwọn ilé ìfowó pamọ si ni Ọffà ti di mẹtàdínlogun. 